Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts „Grozījums Ministru kabineta 2010.gada 12.oktobra noteikumos Nr.976 „Noteikumi par brīvprātīgu pievienošanos valsts sociālajai apdrošināšanai”** |

(dokumenta veids un nosaukums)

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | 1. Skat. noteikumu projektu. | Ministru kabineta 2010. gada 12. oktobra noteikumi Nr. 976 "Noteikumi par brīvprātīgu pievienošanos valsts sociālajai apdrošināšanai" šobrīd ir izdoti saskaņā ar likuma "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" [5.](https://likumi.lv/ta/id/45466-par-valsts-socialo-apdrosinasanu#p5) panta trešo, 3.¹ un 3.3 daļu, [13.](https://likumi.lv/ta/id/45466-par-valsts-socialo-apdrosinasanu#p13) panta trešo daļu un [14.](https://likumi.lv/ta/id/45466-par-valsts-socialo-apdrosinasanu#p14) panta sesto daļu un [Mikrouzņēmumu nodokļa likuma](https://likumi.lv/ta/id/215302-mikrouznemumu-nodokla-likums) [9.](https://likumi.lv/ta/id/215302-mikrouznemumu-nodokla-likums#p9) panta piekto daļu. Savukārt noteikumu projektā paredzētie grozījumi noteic, ka noteikumi tiks izdoti saskaņā ar likuma "Par valsts sociālo apdrošināšanu" 5. panta trešo, 3.1, 3.3 un 3.4 daļu un Mikrouzņēmumu nodokļa likuma 9. panta piekto daļu.Lūdzam precizēt noteikumu projekta anotācijas I sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam, jo tajā nav sniegts pamatojums, kāpēc tiek svītrota likuma "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)"[13.](https://likumi.lv/ta/id/45466-par-valsts-socialo-apdrosinasanu#p13) panta trešā daļa un [14.](https://likumi.lv/ta/id/45466-par-valsts-socialo-apdrosinasanu#p14) panta sestā daļa.Vienlaikus, ja no noteikumu izdošanas tiesiskā pamata tiek svītrota likuma "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" [13.](https://likumi.lv/ta/id/45466-par-valsts-socialo-apdrosinasanu#p13) panta trešā daļa un [14.](https://likumi.lv/ta/id/45466-par-valsts-socialo-apdrosinasanu#p14) panta sestā daļa, attiecīgi precizējumi ir veicami arī Ministru kabineta 2010. gada 12. oktobra noteikumu Nr. 976 "Noteikumi par brīvprātīgu pievienošanos valsts sociālajai apdrošināšanai" (turpmāk – MK noteikumi Nr. 976) 1. punktā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punktam. Attiecīgi ir pārskatāms viss MK noteikumu Nr. 976 saturs. | Iebildums ņemts vērā. Precizēts Noteikumu projekta izdošanas tiesiskais pamats, kurā netiek svītrota likuma “Par valsts sociālo apdrošināšanu” 13.panta trešā daļa un 14.panta sestā daļa.  | Skatīt noteikumu projektu. |
|  | 2. Skat. noteikumu projektu.  | Atbilstoši informatīvajam ziņojumam "Priekšlikumi ārējo normatīvo aktu grozījumu skaita samazināšanai" nepieciešams mazināt tiesiskā regulējuma pārmērīgu jaunradi skaitā un apjomā. Ministru kabineta 2014. gada 26. augusta sēdes protokollēmuma Nr. 45 45.§ 12.7. apakšpunktā noteikts, ka atbildīgā ministrija normatīvā akta projektu izstrādā, pēc iespējas izvairoties no vienu jomu regulējošā tiesiskā regulējuma sadrumstalotības; nepieciešamības gadījumā spēkā esošo normatīvo aktu papildina ar pilnvarojumam atbilstošu regulējumu. Ja tiesiskais regulējums ir sadrumstalots pa vairākiem normatīvajiem aktiem, tiesisko attiecību dalībniekiem ir grūti orientēties tiesiskajā regulējumā, kas noved pie vairākām negatīvām sekām: pirmkārt, savu tiesību un pienākumu nepietiekoša izpratne; otrkārt, palielinās normatīvo aktu pārkāpuma risks; treškārt, pieaug negatīva attieksme pret likumdevēju un valsts pārvaldes institūcijām kopumā. Ņemot vērā minēto, lūdzam izvērtēt iespēju apvienot noteikumu projektā paredzēto regulējumu ar Ministru kabineta 2013. gada 17. decembra noteikumos Nr. 1478 "Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru" paredzēto regulējumu, jo tie arī ir izdoti saskaņā ar [Mikrouzņēmumu nodokļa likuma](https://likumi.lv/ta/id/215302-mikrouznemumu-nodokla-likums) [9.](https://likumi.lv/ta/id/215302-mikrouznemumu-nodokla-likums#p9) panta piekto daļu. Tādējādi tiktu nodrošināts, ka regulējums par savstarpēji saistītiem jautājumiem ir vienuviet. | Telefoniski panākta vienošanās, ka iespējas samazināt normatīvo aktu skaitu ar vienu un to pašu tiesisko pamatu, lai izvairītos no vienu jomu regulējošā tiesiskā regulējuma sadrumstalotības, šobrīd ir izsmeltas. Veicot grozījumus virknē tiesību aktu sociālās apdrošināšanas obligāto un brīvprātīgo iemaksu jomā 2014.gada nogalē, tika veikta tiesību aktu analīze atbilstoši Ministru kabineta 2014. gada 26. augusta sēdes protokollēmumā Nr. 45 45.§ 12.7. apakšpunktā noteiktajam. Šobrīd noteikumu projekts vērtējams kā tehniski grozījumi, lai nodrošinātu Diasporas likumā noteikto, proti, dot iespēju brīvprātīgi pievienoties valsts sociālajai apdrošināšanai personām, kuras uzskatāmas par diasporas locekļiem. Vienlaikus, veicot plašākus grozījumus, tiks vērtētas iespējas novērst tiesiskā regulējuma nepamatotu sadrumstalotību.  | Skatīt noteikumu projektu. |
|  | 3. Skatīt anotāciju. | Noteikumu projekta anotācijas I sadaļas 2. punktā ir sniegta informācija, ka noteikumu projektā paredzētais ļaus diasporas locekļiem, kuri vēlas atgriezties Latvijā, pievienoties pensiju apdrošināšanai, ciktāl tas nav pretrunā ar tiesībām un pienākumiem, ko nosaka Eiropas Parlamenta un Padomes 2004. gada 29. aprīļa [Regula (EK) Nr. 883/2004 par sociālās nodrošināšanas sistēmu koordinēšanu](https://eur-lex.europa.eu/legal-content/LV/AUTO/?uri=celex:32004R0883R(01)) un divpusējie starptautiskie līgumi sociālās drošības jomā.Ņemot vērā minēto, lūdzam atbilstoši Instrukcijas Nr. 19 VI nodaļai aizpildīt anotācijas V sadaļu, atspoguļojot informāciju par noteikumu projekta atbilstību starptautiskajām saistībām. | Iebildums daļēji ņemts vērā.Precizēta anotācija. | Līdz ar to nosakāms, kā diasporas locekļi brīvprātīgi pievienojas valsts pensiju apdrošināšanai. Rezultātā tiek paplašināts sociālās apdrošināšanas sistēmas tvērums un diasporas locekļi, kuriem nerodas pienākums iesaistīties sociālās drošības sistēmā vai tiesības saņemt pensiju atbilstoši Eiropas Parlamenta un Padomes 2004.gada 29.aprīļa [Regulas (EK) Nr. 883/2004 par sociālās nodrošināšanas sistēmu koordinēšanu](https://eur-lex.europa.eu/legal-content/LV/AUTO/?uri=celex:32004R0883R(01)) (turpmāk — regula) noteikumiem vai atbilstoši Latvijas Republikas noslēgtajiem divpusējiem starptautiskajiem līgumiem sociālās drošības jomā, var pievienoties valsts pensiju apdrošināšanai brīvprātīgi. |
| Atbildīgā amatpersona |   L.Ramane |
|  | (paraksts) |

03.07.2019. 10:41

792

L.Ramane

Labklājības ministrijas

Sociālās apdrošināšanas departamenta

vecākā eksperte

Tālr. 67021687, fakss 67021560

Liene.Ramane@lm.gov.lv